en en da da da da da da en da en de ms
Uafhængig konsulent indenfor forretningsudvikling, energiteknologi og softwaredesign
Velkommen til mit lille visitkort på nettet. Jeg har efter mange år, dels som leder og dels som specialist indenfor analyser og udvikling af energiteknologi og -systemer i forskellige virksomheder, valgt at starte op som selvstændig. I første omgang fordi jeg gerne vil arbejde med løsninger til mennesker, der i dag ikke har adgang til el, for på den måde at prøve på at gøre en forskel, hvor det virkelig kan mærkes. Derfor har jeg stiftet selskabet Peoples Portable Power ApS, der skal udvikle løsninger til distribution af strøm fra mindre solcelleanlæg i landsbyer i yderområder i Afrika.
Ud over udviklingsarbejdet i People Portable Power vil jeg gerne tilbyde min hjælp og sparring til andre virksomheder, der også arbejder med at udvikle services og produkter til energiforsyning i udviklingslande. Enten i forhold til ideudvikling, projektledelse eller som specialist.
Med min erfaring fra den danske energi- og konsulentbranche kan jeg også tilbyde at medvirke i udviklings- eller demonstrationsprojekter, eksempelvis indenfor EUDP eller Horizon 2020 programmerne. Jeg har et godt netværk til både gode samarbejdspartnere såvel som til myndigheder og bevillingshavere.
Du kan finde mere information om, hvad jeg tidligere har beskæftiget mig med på LinkedIn og du er selvfølgelig velkommen til at kontakte mig, hvis du har en opgave du skal have hjælp til at få løst - også bare hvis du brug for sparring omkring en ide, et projekt eller måske et partnerskab.